Alvheim (biografi)

Alvheim er den autoriserte biografien om den tidligere sykehusdirektøren og stortingsrepresentanten John Alvheim (1930–2005). 

Biografien, som kom ut to måneder før Alvheims død, består av tre deler. Den første delen omhandler oppveksten, levevilkårene, kulturen og naturen i Øygarden i Hordaland. 

Den andre delen av boken tar for seg hans utdannelse på Diakonhjemmet, hans fem år som hjelpearbeider i Gaza, Etiopia, Libanon og Bangladesh, og hans faglige liv i norsk helsevesen.

I den tredje delen fortelles det om Alvheims politiske arbeid og de tre hovedsakene som har vært svært viktige for ham – eldreomsorg og eldremilliarden, forbedring av forholdene for rusmiddelavhengige og endring av bioteknologiloven.

Eksterne lenker
 Schibsteds omtale

Norske sakprosabøker
Biografier
Bøker fra 2005